AQSh davlat kotibi Jon Kerri AQShning Suriya prezidenti Bashar Asad masalasiga yondashuvi o‘zgarganini tan oldi. Bu haqda CNN kanali xabar bermoqda. Telekanalga bergan intervyusida u Rossiya va AQShning Yaqin Sharqdagi hamkorligiga to‘xtalar ekan, Asad o‘tish davrida prezidentlikni tark etishi lozimligini yana bir bor takrorladi. Ilgariroq rasmiy Vashington Asadni darhol ketkazish zarurligini qo‘llab-quvvatlab chiqayotgan edi. Kerri Asadning darhol almashtirilishi Suriya jamiyatida ichki portlashni keltirib chiqarishi mumkinligini, bu esa vaziyatni yanada murakkablashtirishini ta’kidladi.